open-index/open-wikipedia-markdown huggingface dataset:
Δεύτερος κύκλος Λεμουάν

Στην γεωμετρία, ο **δεύτερος κύκλος Λεμουάν** ενός τριγώνου είναι ο κύκλος που διέρχεται από τα σημεία τομής των αντιπαράλληλων που διέρχονται από το σημείο Λεμουάν προς τις πλευρές του τριγώνου.

Πιο συγκεκριμένα, σε ένα τρίγωνο \rm AB\Gamma με σημείο Λεμουάν \rm K, θεωρούμε τις αντιπαράλληλες ευθείες προς τις πλευρές του τριγώνου που διέρχονται από το \rm K και τέμνουν τις πλευρές του στα σημεία \rm A_1, A_2, B_1, B_2, \Gamma_1, \Gamma_2. Τότε, τα σημεία αυτά ανήκουν στον ίδιο κύκλο που λέγεται δεύτερος κύκλος Λεμουάν.

Ο κύκλος παίρνει το όνομά του από τον Γάλλο μαθηματικό Εμίλ Λεμουάν. Είναι ένα είδος κύκλου Tucker.

## Ιδιότητες
* Τα ευθύγραμμα τμήματα \rm A_2 \Gamma_1, B_2\Gamma_2, \Gamma_1 A_1 είναι παράλληλα προς τις πλευρές \rm AB, B\Gamma, \Gamma A αντίστοιχα.
* Τα τρίγωνα \rm A_1, B_1, \Gamma_1 και \rm A_2, B_2, \Gamma_2 είναι ίσα μεταξύ τους και όμοια με το \rm AB\Gamma.
* Το κέντρο του κύκλου είναι το σημείο Λεμουάν του τριγώνου.

## Γενικεύσεις
Στην στερεομετρία, ο δεύτερος κύκλος Λεμουάν έχει μελετηθεί και ως σφαίρα.

## Δείτε επίσης
* Πρώτος κύκλος Λεμουάν
* Κύκλος Tucker

## Εξωτερικοί σύνδεσμοι
* Δεύτερος κύκλος Λεμουάν στο MathWorld.
* Δεύτερος κύκλος Lemoine στο Wolfram demonstrations project.

## Παραπομπές


Κατηγορία:Τρίγωνο
Κατηγορία:Κύκλος
Γούπατα Αρκαδίας

Τα **Γούπατα** είναι μικρός οικισμός της Αρκαδίας στον Δήμο Μεγαλόπολης.

## Γενικά στοιχεία
Τα Γούπατα βρίσκονται προς τα όρια με την Μεσσηνία, στους πρόποδες του βουνού Δραμπάλα και σε υψόμετρο 710 μέτρα. Απέχουν περίπου 27 χλμ. Ν. από τη Μεγαλόπολη (έδρα του δήμου), 36 χλμ. Β.-ΒΑ. από την Καλαμάτα και 60 ΝΔ. από την Τρίπολη.  

Σε κοντινή απόσταση, νοτιοανατολικά του χωριού έγινε η ιστορική Μάχη της Δραμπάλας (5-7 Ιουνίου 1825) όπου αναμετρήθηκαν για πρώτη φορά ο Θεόδωρος Κολοκοτρώνης και ο Ιμπραήμ στην τελευταία «εκ του συστάδην» μάχη ανάμεσα σε Οθωμανούς και Έλληνες. 

Αναφέρονται επίσημα, ως ξεχωριστός οικισμός για πρώτη φορά το 1940 να προσαρτάται στην τότε κοινότητα Ακόβου. Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με τον Άκοβο αποτελούν την κοινότητα Ακόβου, που ανήκει στη Δημοτική Ενότητα Φαλαισίας του Δήμου Μεγαλόπολης και σύμφωνα με την απογραφή 2021 απογράφησαν 9 κάτοικοι.
## Πληθυσμιακά στοιχεία
Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Κατηγορία:Χωριά της περιφερειακής ενότητας Αρκαδίας
Σκάλα του Μιλάνου (Βόλος)

Η **Σκάλα του Μιλάνου**, ή **Καφεοινομαγειρείον Σκάλα του Κ. κ. Ν. Μιλάνου**, ήταν ιστορική ταβέρνα στον Βόλο, γνωστή για τη συμβολή της στη λαϊκή μουσική παράδοση της Ελλάδας. Λειτούργησε από το 1919 έως το 2006, αποτελώντας έναν από τους σημαντικότερους πολιτιστικούς χώρους της πόλης.

## Ιστορία
Η ταβέρνα ιδρύθηκε τον Μάιο του 1919 από τον Στέφανο Μιλάνο στην οδό Ερμού 174 (μετέπειτα 186), απέναντι από τον Άγιο Νικόλαο. Αρχικά λειτουργούσε ως καπηλειό, όπου οι πελάτες έφερναν τους μεζέδες τους και κατανάλωναν το κρασί του καταστήματος. Με τον καιρό, εξελίχθηκε σε σημείο αναφοράς για τη ζωντανή λαϊκή μουσική.

Το 1936, κατά τη διάρκεια της δικτατορίας του Μεταξά, ο Στέφανος Μιλάνος αναγκάστηκε να αναρτήσει πινακίδα με την επωνυμία του καταστήματος. Επέλεξε το όνομα «*Σκάλα*», υπονοώντας τη συνήθεια των πελατών να επιστρέφουν ξανά και ξανά. Το 1938, η ταβέρνα έγινε γνωστή ως Σκάλα του Μιλάνου, ύστερα από αναφορά του δημοσιογράφου Τάκη Οικονομάκη, ο οποίος παρομοίασε την ατμόσφαιρα του καταστήματος με εκείνη της διάσημης όπερας του Μιλάνου.

Το 1978, η ταβέρνα μεταφέρθηκε στην οδό Ιωλκού 83, όπου συνέχισε τη λειτουργία της μέχρι το 2006.

Η Σκάλα του Μιλάνου αποτέλεσε για δεκαετίες σημείο πολιτιστικής αναφοράς, προσελκύοντας λάτρεις της παράδοσης και της λαϊκής μουσικής.

## Λειτουργία και μουσική παράδοση
Η Σκάλα του Μιλάνου υπήρξε τόπος συνάντησης για ανθρώπους από διάφορα κοινωνικά στρώματα. Οι θαμώνες απολάμβαναν ζωντανή μουσική από τους αδελφούς Κάρολο και Νίκο Μιλάνο, οι οποίοι ερμήνευαν τραγούδια χωρίς τη χρήση μικροφώνων, προσδίδοντας μια αυθεντική και ζεστή αίσθηση. Στο ρεπερτόριό τους περιλαμβάνονταν ρεμπέτικα, λαϊκά και έντεχνα τραγούδια.

Το περιβάλλον της ταβέρνας ήταν άμεσα συνδεδεμένο με τη λαϊκή κουλτούρα της εποχής, φιλοξενώντας προσωπικότητες που άφησαν το στίγμα τους στη λαϊκή μουσική παράδοση.

Η ταβέρνα φιλοξένησε σημαντικούς καλλιτέχνες, όπως ο Μάρκος Βαμβακάρης, ο Γρηγόρης Μπιθικώτσης και ο Βασίλης Τσιτσάνης, οι οποίοι επισκέπτονταν τον χώρο για να παίξουν και να τραγουδήσουν. Η συμβολή της «Σκάλας του Μιλάνου» στη λαϊκή μουσική την κατέστησε πολιτιστικό τοπόσημο για τον Βόλο.

## Πολιτιστική σημασία
Η πολιτιστική αξία της Σκάλας του Μιλάνου καταγράφεται επίσης στο βιβλίο «*Ακριβές στιγμές στη "Σκάλα του Μιλάνου"*», συλλογικό έργο, το οποίο επιμελήθηκε ο *Ηλίας Βολιότης - Καπετανάκης*. Το βιβλίο συγκεντρώνει μαρτυρίες από προσωπικότητες όπως ο Πάνος Γεραμάνης, ο Γιώργος Καφενταράκης και ο Βύρων Μικελλίδης, καθώς και φωτογραφικό υλικό που αναδεικνύει τη σημασία της ταβέρνας ως πολιτιστικού χώρου.

Σύμφωνα με άρθρο της «Καθημερινής», η Σκάλα του Μιλάνου χαρακτηρίστηκε ως ένας χώρος όπου οι θαμώνες απολάμβαναν μοναδικές στιγμές ζωντάνιας και πολιτισμού, ενώ σύμφωνα με αφηγήσεις, η ταβέρνα αποτέλεσε κέντρο μελωδικής ευωχίας για περισσότερα από 120 χρόνια, αναδεικνύοντας τη λαϊκή αυθεντικότητα και την πνευματική ουσία της παράδοσης.

## Δείτε επίσης
* Ρεμπέτικη μουσική
* Ελληνικά μουσικά όργανα
* Ελληνική παραδοσιακή μουσική

## Παραπομπές


Κατηγορία:Βόλος
Κατηγορία:Ταβέρνες
Πανελλήνιοι σκοπευτικοί αγώνες 1909

Οι **Πανελλήνιοι σκοπευτικοί αγώνες 1909** ήταν διοργάνωση των Πανελλήνιων σκοπευτικών αγώνων, που διεξήχθη υπό την εποπτεία του Συνδέσμου Ελληνικών Γυμναστικών Αθλητικών Σωματείων (Σ.Ε.Γ.Α.Σ.). Η διοργάνωση πραγματοποιήθηκε στο Σκοπευτήριο Καλλιθέας στις 15 και στις 22 Μαρτίου του 1909. Συμμετείχαν 22 σκοπευτές της Πανελλήνιας Σκοπευτικής Εταιρίας (Σ.Ε.), του Ακαδημαϊκού Γυμναστηρίου, του Πανελλήνιου Γυμναστικού Συλλόγου (Π.Γ.Σ.), του Εθνικού Γυμναστικού Συλλόγου (Ε.Γ.Σ.) και του Ομίλου Κυνηγών Πειραιώς (Ο.Κ.Π.). Διεξήχθησαν 9 ατομικά αγωνίσματα. Η απονομή των διπλωμάτων, κυπέλλων και επάθλων στους νικητές έγινε την τελευταία μέρα των Πανελλήνιων αγώνων στίβου, στις 5 Απριλίου.

## Κάτοχοι μεταλλίων

## Αποτελέσματα
### Τυφέκιο Μάνλιχερ από 200 μ.
Παρακάτω αναφέρονται οι έξι πρώτοι αθλητές.

### Τυφέκιο ελεύθερο από 300 μ.
Παρακάτω αναφέρονται οι έξι πρώτοι αθλητές.

### Περίστροφο ελεύθερο από 50 μ.
Παρακάτω αναφέρονται οι έξι πρώτοι αθλητές.

### Περίστροφο στρατού υπόδ. 1873 από 20 μ.
Παρακάτω αναφέρονται οι έξι πρώτοι αθλητές.

### Πιστόλι ακριβείας από 20 μ.

### Περίστροφο ελεύθερο από 25 μ.

### Πιστόλι ακριβείας με παράγγελμα από 25 μ.

### Κυνηγετικό όπλο καθ΄ απλών πήλινων δίσκων

### Κυνηγετικό όπλο κατά διπλών πήλινων δίσκων

## Μετέχοντες αθλητές
Ο αριθμός των αθλητών που συμμετείχαν ανά αγώνισμα και σύλλογο ήταν:

## Παραπομπές


1909
1909
Κατηγορία:Διοργανώσεις σκοποβολής στην Αθήνα
Κατηγορία:Σκοποβολή το 1909
Τζάστιν Κλάιφερτ

O **Τζάστιν Ντιν Κλάιφερτ** (5 Μαΐου 1999) είναι Ολλανδός επαγγελματίας ποδοσφαιριστής που αγωνίζεται ως πλάγιος μέσος ή επιθετικός στη Μπόρνμουθ και στην εθνική ομάδα της Ολλανδίας.

Ο Κλάιφερτ είναι γιος του θρυλικού Ολλανδού διεθνή Πάτρικ Κλάιφερτ και εγγονός του πρώην παίκτη από το Σουρινάμ Κένεθ Κλάιφερτ, ο Τζάστιν ξεκίνησε την καριέρα του στις ακαδημίες του Άγιαξ. Μετά από δύο σεζόν με την πρώτη ομάδα, μεταγράφηκε το 2018 στη Ρόμα έναντι 18,75 εκατομμύρια. Στις 5 Οκτωβρίου 2020, δόθηκε δανεικός στην ΡΜ Λειψία για μία σεζόν Στις 20 Ιουλίου 2021, εντάχθηκε στη Νις με δανεισμό και οψιόν αγοράς. Την 1η Σεπτεμβρίου 2022, υπέγραψε στη Βαλένθια ως δανεικός για τη σεζόν 2022–23. Στις 23 Ιουνίου 2023, υπέγραψε στην Πρέμιερ Λιγκ με την Μπόρνμουθ έναντι 11 εκατομμυρίων + 1,5 εκατομμύρια μπόνους.

Ο Κλάιφερτ έχει εκπροσωπήσει την Ολλανδία σε όλες τις ηλικιακές κατηγορίες, κάνοντας το ντεμπούτο του με την εθνική ανδρών στις 26 Μαρτίου 2018, σε νίκη 3–0 επί της Πορτογαλίας.

## Παραπομπές


Κατηγορία:Ολλανδοί ποδοσφαιριστές
Κατηγορία:Μέσοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ολλανδίας Κ17
Κατηγορία:Ποδοσφαιριστές Εθνικής Ολλανδίας Κ19
Κατηγορία:Ποδοσφαιριστές Εθνικής Ολλανδίας Κ21
Κατηγορία:Ποδοσφαιριστές Εθνικής Ολλανδίας
Κατηγορία:Ποδοσφαιριστές Ίιρστε Ντιβίζι
Κατηγορία:Ποδοσφαιριστές Γιόνγκ Άγιαξ
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές ΑΦΚ Άγιαξ
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Ρόμα
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές ΡΜ Λειψίας
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές ΟΖΚ Νις
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Βαλένθια ΚΦ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές ΑΦΚ Μπόρνμουθ
Κύκλος Τάκερ

Στην γεωμετρία, ένας **κύκλος Τάκερ** (αναφέρεται συχνά ως **κύκλος Tucker**) σε ένα τρίγωνο είναι ο κύκλος που διέρχεται από τα έξι σημεία τομής τριών αντιπαράλληλων ευθυγράμμων τμημάτων προς τις πλευρές του τριγώνου, τα οποία έχουν ίσο μήκος.

Πιο συγκεκριμένα, θεωρούμε ένα τρίγωνο \rm AB\Gamma με \rm A_1, A_2 είναι σημεία της \rm B\Gamma, τα \rm B_1, B_2 σημεία της \rm \Gamma A και τα \rm \Gamma_1, \Gamma_2 σημεία της \rm AB. Αν τα \rm A_1A_2, \rm B_1B_2 και \rm \Gamma_1\Gamma_2 είναι αντιπαράλληλα στις πλευρές \rm B\Gamma, \rm \Gamma A και \rm AB, και επιπλέον \rm A_1A_2 = B_1B_2 =\Gamma_1\Gamma_2, τότε τα \rm A_1, A_2, B_1, B_2, \Gamma_1, \Gamma_2 ανήκουν στον ίδιο κύκλο. 

Ένας τέτοιος κύκλος λέγεται **κύκλος Τάκερ** και το εξάγωνο που σχηματίζουν λέγεται **εξάγωνο Τάκερ**. Οι ονομασίες αυτές είναι από τον μαθηματικό Ρόμπερτ Τάκερ που δημοσίευσε το σχετικό θεώρημα το 1885.

## Ιδιότητες
* Το κέντρο ενός κύκλου Τάκερ βρίσκεται στην ευθεία που διέρχεται από το σημείο Λεμουάν \rm K και το περίκεντρο \rm O του τριγώνου.

## Ειδικές περιπτώσεις
* Ο πρώτος κύκλος Λεμουάν είναι ένας κύκλος Τάκερ.
* Ο δεύτερος κύκλος Λεμουάν είναι ένας κύκλος Τάκερ.
* Ο κύκλος Τέιλορ είναι ένας κύκλος Τάκερ.

## Δείτε επίσης
* Πρώτος κύκλος Λεμουάν
* Δεύτερος κύκλος Λεμουάν

## Περαιτέρω ανάγνωση
### Εξωτερικοί σύνδεσμοι
* Κύκλος Τάκερ στο Cut The Knot.
* Κύκλοι Τάκερ στο MathWorld.
* Διαδραστική εφαρμογή στο Geogebra.

### Ξενόγλωσσα άρθρα
* 

* 
* 
* 
* 

## Παραπομπές


Κατηγορία:Κύκλος
Κατηγορία:Τρίγωνα
Κατηγορία:Θεωρήματα στη Γεωμετρία
Λεπτίνι Αρκαδίας

Το **Λεπτίνι** ή **Λεπτίνιο** είναι οικισμός της Αρκαδίας στον Δήμο Μεγαλόπολης.

## Γενικά στοιχεία
Το Λεπτίνι βρίσκεται προς τα όρια με την Μεσσηνία, σε υψόμετρο 930 μέτρα. Απέχει περίπου 35 χλμ. Ν. από τη Μεγαλόπολη (έδρα του δήμου), 34 χλμ. Β.-ΒΑ. από την Καλαμάτα και 64 Ν.-ΝΔ. από την Τρίπολη. Στα δυτικά του είναι ο Άκοβος και στα ανατολικά το Δυρράχιο.  

Αναφέρεται επίσημα, μετά την ολοκλήρωση της Επανάστασης του 1821, με την παλιά ονομασία της ως *Λεφτίνι*, το 1835 να προσαρτάται στον τότε δήμο Δυρραχίου και το 1912 να ορίζεται έδρα της ομώνυμης νεοϊδρυθείσας κοινότητας. Το 1940 το όνομά του διορθώθηκε σε Λεπτίνιον. Σύμφωνα με το πρόγραμμα Καλλικράτης και την τροποποίησή του Κλεισθένης Ι, αποτελεί κοινότητα, που ανήκει στη Δημοτική Ενότητα Φαλαισίας του Δήμου Μεγαλόπολης και σύμφωνα με την απογραφή 2021 απογράφησαν 29 κάτοικοι.

## Πληθυσμιακά στοιχεία
Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


## Εξωτερικοί σύνδεσμοι
* Λεπτίνι Αρκαδίας από τον Κόμβο Διασύνδεσης του Ελληνισμού.
* Συλλογή λαογραφικής ύλης εκ του χωρίου Λεπτινίου από τον Εθνικό Συσσωρευτή Πολιτιστικού Περιεχομένου.
* Λεπτίνι Αρκαδίας – Αφιέρωμα στο χωριό πρότυπο πολιτιστικής αναγέννησης από το https://kafeneio-megalopolis.gr/. 

Κατηγορία:Χωριά της περιφερειακής ενότητας Αρκαδίας
Χερστ (Οντάριο)

Το **Χερστ** (αγγλικά: Hearst) είναι πόλη στην περιφέρεια Κόκραν του Οντάριο στον Καναδά. Βρίσκεται στον ποταμό Ματταγουίσκουια, στο Βόρειο Οντάριο, περίπου 92 χιλιόμετρα δυτικά του Καπουσκέισινγκ και περίπου 520 χιλιόμετρα ανατολικά του Θάντερ Μπέι κατά μήκος του αυτοκινητόδρομου 11. Στο Χερστ, ο αυτοκινητόδρομος 583 εκτείνεται βόρεια προς το Λακ-Σαιντ-Τερέζ και νότια προς τις περιοχές Τζογκ, Κόππελ και Μηντ.

Το Χερστ είναι γνωστό για την έντονη γαλλοκαναδική του κουλτούρα. Πάνω από το 96% των κατοίκων της πόλης μιλούν γαλλικά ως μητρική τους γλώσσα, το υψηλότερο ποσοστό στο Οντάριο, και η διάλεκτος των γαλλικών που μιλούν στο Χερστ είναι ιδιαίτερα γνωστή για την ομοιότητά της με τα γαλλικά που ομιλούνται στο Κεμπέκ.

Διαφορετικοί πολιτισμοί μπορούν να βρεθούν στο Χερστ, όπως Φινλανδοί, Σλοβάκοι, Βούλγαροι, Κινέζοι, Πορτογάλοι, Έλληνες, Ουκρανοί, Πρώτα Έθνη και επίσης Μαύροι Καναδοί.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Οντάριο
Monero

Το **Monero** (, κωδικός: XMR) είναι κρυπτονόμισμα που δίνει έμφαση στην ιδιωτικότητα, την αποκέντρωση και την ασφάλεια. Λειτουργεί μέσω της τεχνολογίας blockchain και έχει σχεδιαστεί για να επιτρέπει ανώνυμες συναλλαγές. Κυκλοφόρησε για πρώτη φορά το 2014 και έχει εξελιχθεί σε ένα από τα πιο γνωστά κρυπτονομίσματα στον κόσμο. Σύμφωνα με τους υποστηρικτές του, το Monero αντιπροσωπεύει «τον πνευματικό διάδοχο των πρώιμων αντικαθεστωτικών ριζών του Bitcoin».

## Ιστορία

Το Monero δημιουργήθηκε τον Απρίλιο του 2014 ως διακλάδωση (fork) του κρυπτονομίσματος Bytecoin, το οποίο ήταν το πρώτο που χρησιμοποίησε την τεχνολογία CryptoNote. Η κοινότητα του Monero το ανέπτυξε για να βελτιώσει τις αδυναμίες του Bytecoin, δίνοντας μεγαλύτερη έμφαση στην ιδιωτικότητα και τη διαφάνεια. Στα χρόνια που ακολούθησαν, το Monero αναπτύχθηκε ενεργά με τακτικές αναβαθμίσεις και νέες λειτουργίες που ενίσχυσαν την αποτελεσματικότητα και την ασφάλειά του.

## Τεχνικά Χαρακτηριστικά

Το Monero βασίζεται στο πρωτόκολλο CryptoNote, το οποίο χρησιμοποιεί προηγμένες τεχνικές για να διασφαλίζει την ιδιωτικότητα των χρηστών. Τα κύρια χαρακτηριστικά του περιλαμβάνουν:

*Δακτυλικές υπογραφές (Ring Signatures): Διασφαλίζουν ότι οι συναλλαγές δεν μπορούν να συνδεθούν με συγκεκριμένα πορτοφόλια.
*Διευθύνσεις Stealth: Δημιουργούν μοναδικές, προσωρινές διευθύνσεις για κάθε συναλλαγή.
*RingCT (Ring Confidential Transactions): Κρύβουν τα ποσά των συναλλαγών, προσφέροντας επιπλέον ιδιωτικότητα.

Επιπλέον, το Monero χρησιμοποιεί την αλγοριθμική μέθοδο RandomX, η οποία είναι σχεδιασμένη για να υποστηρίζει εξόρυξη μέσω επεξεργαστών (ΚΜΕ), διατηρώντας την αποκέντρωση.

## Ρίσκα και κίνδυνοι

Το Monero έχει δεχθεί κριτική για τη χρήση του σε παράνομες δραστηριότητες, καθώς η ιδιωτικότητα που προσφέρει το καθιστά ελκυστικό για εγκληματικές συναλλαγές. Σύμφωνα με έκθεση του Συμβουλίου Ασφαλείας του ΟΗΕ από τον Ιούλιο του 2024, η τρομοκρατική ομάδα Ισλαμικό Κράτος ζήτησε οικονομικές δωρεές στο Monero. Αυτή η σύνδεση οδήγησε στην εξαφάνιση του Monero από πολλά διαδικτυακά ανταλλακτήρια όπου διαπραγματεύονται κρυπτονομίσματα το 2024.

## Παραπομπές


## Εξωτερικοί σύνδεσμοι
* 
*  

Κατηγορία:Κρυπτονομίσματα
NGC 7222

Ο **[[Νέος Γενικός Κατάλογος|NGC]] 7222** είναι μεγάλος ραβδωτός σπειροειδής γαλαξίας με δακτυλιοειδή δομή στον αστερισμό Υδροχόο. Απέχει 570 εκατομμύρια έτη φωτός από το Ηλιακό Σύστημα και τον ανακάλυψε ο αστρονόμος Άλμπερτ Μαρτ (Albert Marth) στις 11 Αυγούστου 1864. 

Υπάρχουν περιοχές ιονισμένου υδρογόνου και η επιφανειακή φωτεινότητά του είναι 14,20 mag/am, συνεπώς πρόκειται για γαλαξία χαμηλής επιφανειακής φωτεινότητας.

## Συνοδός γαλαξίας

Ο NGC 7222 έχει έναν συνοδό γαλαξία, τον σπειροειδή PGC 68229. Ο τελευταίος απέχει 579 εκατομμύρια έτη φωτός και ενδεχομένως αποτελεί ζεύγος με τον NGC 7222.

## Υπερκαινοφανής
Μέχρι στιγμής έχει παρατηρηθεί ένας υπερκαινοφανής, ο **SN 2008dr**. Τον ανακάλυψε ομάδα αστρονόμων από το Πανεπιστήμιο της Καλιφόρνια στο Μπέρκλεϋ, στο πλαίσιο του προγράμματος LOSS (Lick Observatory Supernova Search). Ο υπερκαινοφανής αυτός ήταν τύπου Ia.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Υδροχόος (αστερισμός)
7222
68224
11934
+00-56-012
NGC 5714

Ο **[[Νέος Γενικός Κατάλογος|NGC]] 5714** είναι σπειροειδής γαλαξίας ο οποίος απέχει 130 εκατομμύρια έτη φωτός και βρίσκεται στον αστερισμό Βοώτη. Τον ανακάλυψε ο αστρονόμος Ουίλιαμ Χέρσελ (William Herschel) στις 12 Μαΐου 1787.

## Υπερκαινοφανής
Έχει παρατηρηθεί ένας υπερκαινοφανής στον NGC 5714, ο τύπου &nbsp;Ib/c **SN 2003dr**.

## Παραπομπές


## Αναφορές

## Εξωτερικοί σύνδεσμοι
*

Κατηγορία:Σπειροειδείς γαλαξίες
Κατηγορία:Βοώτης (αστερισμός)
5714
52307
09431
+08-27-011
Ρούτσι Αρκαδίας

Το **Ρούτσι** είναι οικισμός της Αρκαδίας στον Δήμο Μεγαλόπολης.

## Γενικά στοιχεία
Το Ρούτσι απέχει περίπου 9 χλμ. Ν.-ΝΑ. από τη Μεγαλόπολη (έδρα του δήμου), σε υψόμετρο 520 μέτρα.  Στην Εκστρατεία του Μοριά καταγράφεται με την ονομασία *Ρούτζι* στην επαρχία Λεονταρίου (*Léondari*) → Τμήμα Κάμπου (*Section de Kambos*) να έχει πληθυσμό 9 οικογένειες (συνολικά 35 άτομα) όπως και  αργότερα στο "Αρχείον Ιωάννου Καποδίστρια" με τα ίδια ακριβώς στοιχεία. Η ενοριακή εκκλησία του χωριού είναι ο Άγιος Σπυρίδωνας. Αναφέρεται επίσημα, μετά την ολοκλήρωση της Επανάστασης του 1821, το 1835 να προσαρτάται στον τότε δήμο Θειούντος (Θειουντίας) και το 1930 να ορίζεται έδρα της ομώνυμης νεοϊδρυθείσας κοινότητας. Σύμφωνα με το πρόγραμμα Καλλικράτης και την τροποποίησή του Κλεισθένης Ι, αποτελεί κοινότητα, που ανήκει στη Δημοτική Ενότητα Φαλαισίας του Δήμου Μεγαλόπολης και σύμφωνα με την απογραφή 2021 απογράφησαν 40 κάτοικοι.  

## Πληθυσμιακά στοιχεία
Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


## Εξωτερικοί σύνδεσμοι
* Συλλογή λαογραφικής ύλης από το χωριό Ρούτσι από τον Εθνικό Συσσωρευτή Πολιτιστικού Περιεχομένου.
* Σιδηροδρομικός σταθμός Ρουτσίου από την Πύλη του Ελληνικού Πολιτισμού*.*

Κατηγορία:Χωριά της περιφερειακής ενότητας Αρκαδίας
Αστόρια (Όρεγκον)

Η **Αστόρια** (αγγλικά: *Astoria, Oregon*) είναι πόλη λιμάνι στην κομητεία Κλάτσοπ της πολιτείας του Όρεγκον των ΗΠΑ.  Ιδρύθηκε το 1811, η Αστόρια είναι η παλαιότερη πόλη της πολιτείας και ήταν ο πρώτος μόνιμος αμερικανικός οικισμός δυτικά των Βραχώδη Όρη. Η κομητεία είναι η βορειοδυτική γωνία του Όρεγκον, και η Αστόρια βρίσκεται στη νότια ακτή του ποταμού Κολούμπια, όπου ο ποταμός χύνεται στον Ειρηνικό Ωκεανό. Η πόλη πήρε το όνομά της από τον Τζον Τζέικομπ Άστορ, έναν επενδυτή και επιχειρηματία από τη Νέας Υόρκη, του οποίου η American Fur Company ίδρυσε το Φορτ Αστόρια στην τοποθεσία και καθιέρωσε μονοπώλιο στο εμπόριο γούνας στις αρχές του 19ου αιώνα. Η Αστόρια ενσωματώθηκε στις 20 Οκτωβρίου 1856.

Η πόλη εξυπηρετείται από το λιμάνι της Αστόρια βαθέων υδάτων. Η μεταφορά στην πόλη περιλαμβάνει το περιφερειακό αεροδρόμιο της Αστόρια, οι κύριοι αυτοκινητόδρομοι είναι η διαδρομή 30 και η διαδρομή 101, και η γέφυρα Αστόρια–Μέγκλερ μήκους 4,1 μιλίων (6,6 χλμ) συνδέεται με τη γειτονική Ουάσιγκτον κατά μήκος του ποταμού. Ο πληθυσμός της ήταν 10.181 κάτοικοι στην απογραφή του 2020.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Όρεγκον
Κατηγορία:Έδρες κομητειών του Όρεγκον
Μαρία Ελισάβετ του Σλέσβιχ-Χόλσταϊν-Σόντερμπουργκ-Γκλύξμπουργκ

Η **Μαρία Ελισάβετ του Σλέσβιχ-Χόλσταϊν-Σόντερμπουργκ-Γκλύξμπουργκ** (, 26 Ιουλίου 1628, Γκλύξμπουργκ - 6 Ιουνίου 1664, Kούλμπαχ) από τον Οίκο του Σλέσβιχ-Χόλσταϊν-Σόντερμπουργκ, ήταν Γερμανίδα ευγενής, κόρη του Φίλιππου, δούκα του Σλέσβιχ-Χολστάιν-Σόντερμπουργκ-Γλύξμπουργκ (1584-1663) και της Σοφίας των Ασκάνια (1601-1660), κόρης του Φραγκίσκου Β΄ δούκα της Σαξονίας-Λάουενμπουργκ.

## Βιογραφία
Στις 10 Δεκεμβρίου 1651 παντρεύτηκε τον Γεώργιο Αλβέρτο πρίγκιπα του Βρανδεμβούργου-Μπαϊρόιτ-Κούλμπαχ (1619-1666). Είχαν έξι παιδιά:
* Χριστιανός (1653 - 1653), απεβ. νήπιο.
* Σοφία (1655 - 1656), απεβ. 1 έτους.
* Γεώργιος (1657 - 1658), απεβ. 1 έτους.
* Έρντμαν (1659 – σκοτώθηκε 1678), απεβ. 19 ετών.
* Χριστιανός Ερρίκος (1661-1708), μάργραβος του Βρανδεμβούργου-Μπαϊρόιτ-Κούλμπαχ.
* Κάρολος (1663 - 1731), πρίγκιπας.

## Παραπομπές


## Πηγές
* Caspar Lilien: Rechtschaffener Christen einiger Hertzens-Trost. Bey dem Hoch-Fürstl. Leichbegängniß Der ... Frauen Maria Elisabeth, Marggräfin zu Brandenburg ... Deß ... Herrn Georg Albrechtens, Marggrafens zu Brandenburg ... Gemahlin, Hochseeligsten Andenckens, Als Ihrer Durchläuchtigkeit Fürstlicher Cörper, den 26. Augusti des 1664. Jahres, in das Fürstliche Brandenburgische Erb-Begräbnis zu Bayreuth ... beygesetzet worden, Aus den LXXIII. Psalm v. 23. seqq. erkläret Durch Caspar Lilien ... Gebhardt, Μπαϊρόιτ 1664 (Digitalisat).
* Johann Albrecht Mintzel (Hrsg.): Erklärung deß Fewer-Wercks, Bey dem Fürstlichen Beylager, deß ... Georg Albrechten, Marggraffen zu Brandenburg ... Mit der Durchleuchtigen ... Maria Elisabeta, Erbin zu Norwegen, Hertzogin zu Schleßwig ... Gehalten in der Fürstl: Brandenburg. Residentz-Stadt Bayreuth/ Sontags den 30. Novembr. Anno 1651. Mintzel, Hof 1651 (Digitalisat).
* Ch. W. Stromberger: Geistliche Lieder evangelischer Frauen des 16., 17., und 18. Jahrhunderts. Ricker, Giessen 1854, σελ. 27.
* Jean M. Woods, Maria Fürstenwald: Schriftstellerinnen, Künstlerinnen und gelehrte Frauen des deutschen Barock. Ein Lexikon (= Repertorien zur deutschen Literaturgeschichte. Band 10). Metzler, Στουτγκάρδη 1984, ISBN 3-476-00551-8, σελ. 12.

Κατηγορία:Οίκος του Σλέσβιχ-Χόλσταϊν-Σόντερμπουργκ
NGC 834

Ο **[[Νέος Γενικός Κατάλογος|NGC]] 834** είναι σπειροειδής γαλαξίας στον αστερισμό Ανδρομέδα. Απέχει περίπου 160 εκατομμύρια έτη φωτός από τον Γαλαξία μας και έχει διάμετρο 65 χιλιάδων ετών φωτός. Τον ανακάλυψε την 21η Σεπτεμβρίου 1786 ο αστρονόμος Ουίλιαμ Χέρσελ (William Herschel).

## Παραπομπές

## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Ανδρομέδα (αστερισμός)
0834
08352
01672
Πετρίνα Αρκαδίας

Η **Πετρίνα** είναι οικισμός της Αρκαδίας στον Δήμο Μεγαλόπολης.

## Γενικά στοιχεία
Η Πετρίνα βρίσκεται στα όρια με την Λακωνία, στους βόρειους πρόποδες του Ταϋγέτου και σε υψόμετρο 660 μέτρα. Απέχει περίπου 18 χλμ. Ν.-ΝΑ. από τη Μεγαλόπολη (έδρα του δήμου) και 5 χλμ. Α. από τη Φαλαισία ενώ ανατολικά της περνά ο Α/Δ Τρίπολης - Σπάρτης. Η ενοριακή εκκλησία του χωριού είναι η Κοίμηση της Θεοτόκου και κάτοικοί του ασχολούνται με τη γεωργία και την κτηνοτροφία. Στα νότια του και σε απόσταση λίγων χιλιομέτρων βρίσκεται η Ιερά Μονή Αμπελακίου, κτισμένη μέσα σε μια σπηλιά κάτω από έναν βράχο με την θαυματουργή εικόνα της Παναγίας να θεωρείται έργο του Ευαγγελιστή Λουκά.  

## Ιστορικά - διοικητικά στοιχεία
Στην Εκστρατεία του Μοριά καταγράφεται με την ονομασία *Pétrina* στην επαρχία Λεονταρίου (*Léondari*) → Λάκκων (*Section de Lakki*) να έχει πληθυσμό 20 οικογένειες (συνολικά 92 άτομα). Αναφέρεται επίσημα, μετά την ολοκλήρωση της Επανάστασης του 1821, το 1835 να προσαρτάται στον τότε δήμο Θειούντος (Θειουντίας) και το 1913 να ορίζεται έδρα της ομώνυμης νεοϊδρυθείσας κοινότητας. Σύμφωνα με το πρόγραμμα Καλλικράτης και την τροποποίησή του Κλεισθένης Ι, αποτελεί κοινότητα, που ανήκει στη Δημοτική Ενότητα Φαλαισίας του Δήμου Μεγαλόπολης και σύμφωνα με την απογραφή 2021 απογράφησαν 23 κάτοικοι.  

## Πληθυσμιακά στοιχεία
Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Κατηγορία:Χωριά της περιφερειακής ενότητας Αρκαδίας
Μαρία Σίβυλλα του Νάσσαου-Σααρμπρύκεν

Η **Μαρία Σίβυλλα του Νάσσαου-Σααρμπρύκεν** (, 6 Οκτωβρίου 1628, Σααρμπρύκεν - 9 Απριλίου 1699, Άλφερντισεν) από τον Οίκο του Νάσσαου, ήταν Γερμανίδα ευγενής.

## Βιογραφία
Ήταν κόρη του Γουλιέλμου, κόμη του Νάσσαου-Σααρμπρύκεν (1590-1640) και της Άννας Αμαλίας (1595-1651), κόρης του Γεωργίου Φρειδερίκου, μαργράβου του Μπάντεν-Ντούρλαχ.

## Οικογένεια
Στις 12 Απριλίου 1651 παντρεύτηκε τον Aύγουστο Φίλιππο δούκα του Σ.Χ.Σ.Μπεκ (1612-1675). Από αυτόν τον γάμο γεννήθηκαν 10 παιδιά:

* Αύγουστος (1652 - σκοτώθηκε το 1689), δούκας του Σ.Χ.Σ.Μπεκ, το 1676. Νυμφεύτηκε τη Χέντβιχ του Λίππε-Αλβερντίσεν (1650 - 1731), κόρη του Φιλίππου κόμη του Λίππε-Aλφέρντισεν. Γεννήθηκαν δύο παιδιά συμπεριλαμβανομένου του Φρειδερίκου Γουλιέλμου Α΄ του Σ.Χ.Σ.Μπεκ.
* Φρειδερίκος Λουδοβίκος, δούκας του Σ.Χ.Σ.Μπεκ.
* Δωροθέα (1656 - 1739), το 1686 παντρεύτηκε τον Φίλιππο κόμη του Λίππε-Άλφερντισεν (απεβ. 1723).
* Σοφία (1658 - 1744).
* Βιλελμίνη (1656 - 1656), απεβ. νήπιο.
* Λουίζα (1662 - 1729).
* Μαξιμιλιανός (1664 - 1692), απεβ. 26 ετών.
* Aντώνιος (1666 - 1744)
* Ο Eρνέστος (1668 - 1695). Το 1693 νυμφεύτηκε τη Χριστίνα του Πρόζινγκ (απεβ. 1696).
* Κάρολος (1672 - ;).

## Παραπομπές


Κατηγορία:Οίκος του Νάσσαου
NGC 846

Ο **NGC 846** (καταγράφεται στον Νέο Γενικό Κατάλογο και ως **NGC 847**) είναι ραβδωτός σπειροειδής γαλαξίας ο οποίος απέχει περίπου 235 εκατομμύρια έτη φωτός από τον Γαλαξία μας και βρίσκεται στον αστερισμό Ανδρομέδα. Τον ανακάλυψε στις 22 Νοεμβρίου 1876 ο αστρονόμος
Εντουάρ Στεφάν (Édouard Stephan) και η διάμετρός του εκτιμάται στις 162 χιλιάδες έτη φωτός. Με βάση όσα είναι μέχρι σήμερα γνωστά, ο ρυθμός σχηματισμού νέων αστέρων είναι ισχνός στον NGC 846, ενώ δεν φαίνεται να έχει ενεργό γαλαξιακό πυρήνα.

## Υπερκαινοφανείς
Έχουν παρατηρηθεί δύο υπερκαινοφανείς στον NGC 846:
* Ο τύπου ΙΙ **SN2003ja** στις 22 Οκτωβρίου 2003.
* Ο τύπου Ia **SN2009fu** την 1η Ιουνίου 2009.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Ανδρομέδα (αστερισμός)
0846
08430
01688
+07-05-024
NGC 828

Ο **[[Νέος Γενικός Κατάλογος|NGC]] 828** είναι σπειροειδής γαλαξίας στον αστερισμό Ανδρομέδα. Η ταχύτητά του συγκριτικά με την κοσμική ακτινοβολία υποβάθρου είναι  και κατά συνέπεια ο γαλαξίας αυτός απέχει  εκατομμύρια έτη φωτός, σύμφωνα με τον νόμο του Χαμπλ . Μετρήσεις που δεν βασίζονται στη μετατόπιση προς το ερυθρό δίνουν εκτιμήσεις της απόστασης στα . Τον ανακάλυψε ο αστρονόμος Ουίλιαμ Χέρσελ (William Herschel) στις 18 Οκτωβρίου 1786 και είναι γαλαξίας LINER καθώς και ραδιογαλαξίας.

## Υπερκαινοφανής
Έχει παρατηρηθεί ένας υπερκαινοφανής στον NGC 828: ο τύπου Ib **SN 2024lea** στις 10 Ιουνίου 2024.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Ανδρομέδα (αστερισμός)
Κατηγορία:Γαλαξίες LINER
0828
08283
01655
+06-05-092
Αθροιστική κεφαλαλγία

Η **αθροιστική κεφαλαλγία** είναι νευρολογική διαταραχή που χαρακτηρίζεται από επαναλαμβανόμενους σοβαρούς πονοκεφάλους σε μια πλευρά του κεφαλιού, συνήθως γύρω από το μάτι/α. Συχνά συνοδεύεται από δάκρυα στα μάτια, καταρροή ή οίδημα γύρω από το μάτι στην πληγείσα πλευρά. Αυτά τα συμπτώματα συνήθως διαρκούν από 15 λεπτά έως 3 ώρες. Οι επιθέσεις συχνά συμβαίνουν αθροιστικά που συνήθως διαρκούν για εβδομάδες ή μήνες και περιστασιακά περισσότερο από ένα χρόνο.

Η αιτία είναι άγνωστη, αλλά πιθανότατα σχετίζεται με δυσλειτουργία του πίσω υποθάλαμου. Οι παράγοντες κινδύνου περιλαμβάνουν ιστορικό έκθεσης στο καπνό του τσιγάρου και οικογενειακό ιστορικό της ασθένειας. Οι εκθέσεις που μπορεί να προκαλέσουν επιθέσεις περιλαμβάνουν το αλκοόλ, τη νιτρογλυκερίνη και την ισταμίνη. Είναι μια πρωταρχική διαταραχή πονοκεφάλου του τρίδυμου αυτόνομου κεφαλαλγικού τύπου. Η διάγνωση βασίζεται σε συμπτώματα.

Η συνιστώμενη διαχείριση, περιλαμβάνει προσαρμογές στον τρόπο ζωής, όπως η αποφυγή πιθανών πυροδοτήσεων. Οι θεραπείες για οξείες κρίσεις, περιλαμβάνουν οξυγόνο ή μια τριπτάνη γρήγορης δράσης. Τα μέτρα που συνιστώνται για τη μείωση της συχνότητας των επιθέσεων περιλαμβάνουν ενέσεις στεροειδών, γκαλκανεζουμάμπη, σιβαμίδιο, βεραπάμιλη ή γλυκοκορτικοειδή από στόματος, όπως η πρεδνιζόνη. Η νευρική διέγερση ή η χειρουργική επέμβαση μπορεί περιστασιακά να χρησιμοποιηθεί αν άλλα μέτρα δεν είναι αποτελεσματικά.

Η κατάσταση επηρεάζει περίπου το 0,1% του γενικού πληθυσμού σε κάποιο σημείο της ζωής τους και το 0,05% σε κάθε δεδομένο έτος. Η κατάσταση συνήθως εμφανίζεται για πρώτη φορά μεταξύ 20 και 40 ετών. Οι άνδρες επηρεάζονται περίπου τέσσερις φορές πιο συχνά από τις γυναίκες. Αθροιστικές κεφαλαλγίες ονομάζονται λόγω της εμφάνισης ομάδων επιθέσεων πονοκεφάλων (αθροιστικά). Επίσης, αναφέρονται ως «πονοκέφαλοι αυτοκτονίας».

## Παραπομπές


Κατηγορία:Νευρολογικές παθήσεις
Κεν Τζέονγκ

Ο **Κέντρικ Κανγκ-Τζο Τζέονγκ** (Κορεατική: 정강조, ορθή προφορά Τζανγκ Κανγκ-Τζο, 13 Ιουλίου 1969) είναι Αμερικανός κωμικός και ηθοποιός. Είναι ευρέως γνωστός για τους ρόλους του ως Λέσλι Τσόου στην σειρά ταινιών *The Hangover* (2009-2013) και ως Μπεν Τσανγκ στην τηλεοπτική σειρά *Community* (2009-2015). 

Ο Τζέονγκ είναι ιατρός με άδεια άσκησης επαγγέλματος στην Καλιφόρνια, αλλά έχει σταματήσει να ασκεί λόγω της καριέρας του ως ηθοποιός.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί ηθοποιοί φωνής
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Φρεντερίκ Φωτό

Ο **Φρεντερίκ Φωτό** (, 6 Δεκεμβρίου 1972) είναι Γάλλος πρώην καλαθοσφαιριστής, ο οποίος αγωνιζόταν ως πόιντ γκαρντ και νυν προπονητής καλαθοσφαίρισης. Είναι ο τωρινός προπονητής της ΖΛ Μπουρ και της Εθνικής Γαλλίας ανδρών.

Αγωνιζόμενος με την Εθνική Γαλλίας, κατέκτησε το χάλκινο μετάλλιο στο Ευρωμπάσκετ 2005. Ο Φωτό είναι θρυλικός παίκτης της Ελάν Μπεαρναί Πω-Λακ-Ορτέζ.

Η κόρη του, Μαρίν Φωτό, είναι διεθνής καλαθοσφραιρίστρια, η οποία αγωνίζεται ως πόιντ γκαρντ.

## Σταδιοδρομία ως παίκτης
Ο Φωτό αγωνίστηκε όλα τα χρόνια της επαγγελματικής σταδιοδρομίας του στη γαλλική Ελάν Μπεαρναί Πω-Λακ-Ορτέζ, στην οποία εντάχθηκε το 1989 και αποσύρθηκε το 2012.

Ήδη επιλεγμένος για το Ευρωμπάσκετ 1997, μια διοργάνωση όπου οι Γάλλοι τερμάτισαν στη 10η θέση, ο Φωτό κλήθηκε στην Εθνική Γαλλίας για να συμμετάσχει στο Ευρωμπάσκετ 2005, στο οποίο η Γαλλία κατέκτησε το χάλκινο μετάλλιο. Κατά τη διάρκεια του μικρού τελικού, που η Γαλλία κέρδισε την Ισπανία με 98-68, ο Φωτό σημείωσε το τελευταίο καλάθι του αγώνα, ένα τρίποντο, πριν ριχτεί στην αγκαλιά του Τόνι Πάρκερ. Χρησιμοποιήθηκε ελάχιστα στη διοργάνωση (συμμετείχε μόνο σε τέσσερις από τους επτά αγώνες).

## Σταδιοδρομία ως προπονητής
Τον Μάιο του 2015, ο Φωτό εντάχθηκε Μετροπολιτάν 92 ως βοηθός προπονητής του Αντουάν Ριγκοντό. Τον Δεκέμβριο του 2015, ο Ριγκοντό παραιτήθηκε και ο Φωτό έγινε πρώτος προπονητής της Μετροπολιτάν 92. Τον Μάιο του 2020, ο Φωτό αποχώρησε από την Μετροπολιτάν 92.

Τον Ιούνιο του 2020, ο Φωτό εντάχθηκε στην ΑΣΒΕΛ Λυών-Βιλερμπάν ως βοηθός προπονητής του Τ. Τζ. Πάρκερ.

Τον Μάιο του 2022, ο Φωτό ανακοινώθηκε ως προπονητής της ΖΛ Μπουρ Μπασκέτ για δύο σεζόν (από τη σεζόν 2022-2023).

Στις 25 Σεπτεμβρίου 2024, διαδέχθηκε τον Βενσάν Κολέ ως προπονητής της Εθνική Γαλλίας ανδρών.

## Παραπομπές


Κατηγορία:Γάλλοι καλαθοσφαιριστές
Κατηγορία:Πόιντ γκαρντ
Κατηγορία:Καλαθοσφαιριστές Εθνικής Γαλλίας
Κατηγορία:Καλαθοσφαιριστές Ευρωμπάσκετ 1997
Κατηγορία:Καλαθοσφαιριστές Ευρωμπάσκετ 2005
Κατηγορία:Καλαθοσφαιριστές Ελάν Μπεαρναί Πω-Λακ-Ορτέζ
Κατηγορία:Γάλλοι προπονητές καλαθοσφαίρισης
Κατηγορία:Προπονητές καλαθοσφαίρισης Μετροπολιτάν 92
Κατηγορία:Προπονητές καλαθοσφαίρισης ΖΛ Μπουρ
Κατηγορία:Προπονητές καλαθοσφαίρισης Εθνικής Γαλλίας
Νέο Αθλητικό Κέντρο ΠΑΟΚ

Το **Νέο Αθλητικό Κέντρο Π.Α.Ο.Κ.** θα είναι το καινούργιο προπονητικό κέντρο του ποδοσφαιρικού τμήματος της ομάδας του Π.Α.Ο.Κ.. Αναμένεται να δημιουργηθεί σε ιδιόκτητη έκταση 150 στρεμμάτων στην ανατολική Θεσσαλονίκη, στην ευρύτερη περιοχή της Θέρμης.

## Ιστορικό

Στις 30 Δεκεμβρίου 2023, έγινε γνωστό από τα μέσα η εξαγορά έκτασης 150 στρεμμάτων από τον ιδιοκτήτη της ΠΑΕ Ιβάν Σαββίδη με σκοπό τη δημιουργία ενός σύγχρονου προπονητικού κέντρου για την ομάδα του Π.Α.Ο.Κ.. Ενώ λίγες ημέρες αργότερα, στις 19 Ιανουαρίου 2024, πραγματοποιήθηκε η θεμελίωση της έκτασης με την τέλεση του αγιασμού.

Τον Μάρτιο του 2025, αναμένεται να ξεκινήσουν οι πρώτες κατασκευαστικές εργασίες και θα ακολουθήσουν οι εργασίες κατασκευής των γηπέδων και των κτιριακών χώρων που θα ξεπερνούν τα 10.000τμ.

Το masterplan. περιλαμβάνει:

* 11 γήπεδα κανονικών διαστάσεων
* 2 γήπεδα «5Χ5»
* Λοιπούς ανοικτούς χώρους προπόνησης
* Κτηριακό συγκρότημα αποδυτηρίων και γραφείων για τις ομάδες
*Χώρους διανυκτέρευσης και φιλοξενίας αθλητών
*Κτήρια αθλητικής εκπαίδευσης αθλητών
*Χώρο αναψυκτήριου εκδηλώσεων - προβολής του συλλόγου
*Το νέο προπονητικό κέντρο

Σύμφωνα με την ομάδα, θα αποτελέσει το κορυφαίο προπονητικό κέντρο στην Ελλάδα, το μεγαλύτερο της νοτιοανατολικής Ευρώπης και το πιο πλήρες της Ευρώπης. 

Το νέο αθλητικό κέντρο του Π.Α.Ο.Κ. θα είναι περίπου τρεις φορές μεγαλύτερο από το υπάρχον αθλητικό κέντρο, το οποίο μελλοντικά θα χρησιμοποιηθεί πιθανώς για τα μικρότερης ηλικίας τμήματα της ομάδας.

## Δείτε επίσης

*Γήπεδο Τούμπας
*Ακαδημίες ΠΑΟΚ
*Αθλητικό Κέντρο ΠΑΟΚ

## Παραπομπές


*
Χρούσα Αρκαδίας

Η **Χρούσα** είναι οικισμός της Αρκαδίας στον Δήμο Μεγαλόπολης. 

## Γενικά στοιχεία
Η Χρούσα βρίσκεται στις πλαγιές του όρους Λύκαιο, σε υψόμετρο 560 μέτρα και σε απόσταση 18 χλμ. Δ.-ΝΔ. από την Μεγαλόπολη. Στην Εκστρατεία του Μοριά καταγράφεται με την ονομασία *Khrousa* να υπάγεται στην Επαρχία Λεονταρίου (*Léondari*) → Τμήμα Δερβενοχωρίων (*Section de Dervéna-Khorion*) και πληθυσμό 5 οικογένειες (συνολικά 35 άτομα) όπως ακριβώς και αργότερα στο "Αρχείον Ιωάννου Καποδίστρια". Αναφέρεται επίσημα, μετά την ολοκλήρωση της Επανάστασης του 1821, να προσαρτάται στον τότε δήμο Λυκοσούρας και το 1913 να ορίζεται έδρα της ομώνυμης νεοϊδρυθείσας κοινότητας. Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με τον Ίσαρη και το Πετροβούνι αποτελούν την κοινότητα Ίσαρη, που ανήκει στη Δημοτική Ενότητα Μεγαλόπολης του Δήμου Μεγαλόπολης και σύμφωνα με την απογραφή 2021 απογράφησαν 14 κάτοικοι.

## Πληθυσμιακά στοιχεία
Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


## Εξωτερικοί σύνδεσμοι
* Τα χωριά του Λυκαίου: Χρούσα από τον ιστότοπο https://topoguide.gr/.
* "Χρούσα Αρκαδίας: Ένα μικρό χωριό βλέπει στο αύριο ενώ διηγείται την ιστορία ενός μεγάλου τόπου…"

Κατηγορία:Χωριά της περιφερειακής ενότητας Αρκαδίας
Σούλος Αρκαδίας

Ο **Σούλος** είναι οικισμός της Αρκαδίας στον Δήμο Μεγαλόπολης. 

## Γεωγραφικά - ιστορικά στοιχεία
Ο Σούλος βρίσκεται σε απόσταση 7 χλμ. Β.-ΒΔ. από το κέντρο της Μεγαλόπολης, σε υψόμετρο 400 μέτρα. Βορειοδυτικά του χωριού είναι ο Κατσίμπαλης, ανατολικά η Νέα Εκκλησούλα και νότια η Πλάκα.

Ο Γάλλος περιηγητής Φρανσουά Πουκεβιλ τον αναφέρει με την ονομασία *Soulou* να υπάγεται διοικητικά στην επαρχία Καρύταινας (*Caritѐne*) → Τμήμα Κάμπων (*Cambi*) και να έχει πληθυσμό 15 οικογενειών (Πηγή: *Pouqueville, Voyage 5, 487*). Στην Εκστρατεία του Μοριά καταγράφεται με την ονομασία *Soulou* να υπάγεται στην Επαρχία Καρυταίνης (*Karytaene*) → Τμήμα Κάμπων (*Section de Kambi*) και πληθυσμό 11 οικογένειες (συνολικά 61 άτομα) ενώ αργότερα στο "Αρχείον Ιωάννου Καποδίστρια" να έχει 16 οικογένειες (συνολικά 69 άτομα). 

Αναφέρεται επίσημα, μετά την ολοκλήρωση της Επανάστασης του 1821, να προσαρτάται στον τότε δήμο Μεγαλοπόλεως και το 1913 να ορίζεται έδρα της ομώνυμης νεοϊδρυθείσας κοινότητας. Σύμφωνα με το πρόγραμμα Καλλικράτης και την τροποποίησή του Κλεισθένης Ι, αποτελεί κοινότητα, που ανήκει στη Δημοτική Ενότητα Μεγαλόπολης του Δήμου Μεγαλόπολης και σύμφωνα με την απογραφή 2021 απογράφησαν 20 κάτοικοι.

Στις 10 Αυγούστου του 1834 κατά τη διάρκεια της Μεσσηνιακής Επανάστασης του 1834 στο χωριό έγινε η καθοριστική μάχη μεταξύ 5000 στρατιωτών της κυβέρνησης και 1200 επαναστατημένους Μεσσήνιους με την ήττα των τελευταίων.

## Πληθυσμιακά στοιχεία
Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Κατηγορία:Χωριά της περιφερειακής ενότητας Αρκαδίας
Πανελλήνιοι σκοπευτικοί αγώνες 1910

Οι **Πανελλήνιοι σκοπευτικοί αγώνες 1910** ήταν διοργάνωση των Πανελλήνιων σκοπευτικών αγώνων, που διεξήχθη υπό την εποπτεία της Ελληνικής Ολυμπιακής Επιτροπής και οργανώθηκε από τον Σύνδεσμο Ελληνικών Γυμναστικών Αθλητικών Σωματείων (Σ.Ε.Γ.Α.Σ.). Η διοργάνωση πραγματοποιήθηκε στο Σκοπευτήριο Καλλιθέας στις 28 Μαρτίου και στις 3 και 4 Απριλίου του 1910. Τους αγώνες παρακολούθησε πλήθος κόσμου. Δήλωσαν συμμετοχή 28 σκοπευτές της Πανελλήνιας Σκοπευτικής Εταιρίας (Σ.Ε.), του Πανελλήνιου Γυμναστικού Συλλόγου (Π.Γ.Σ.), του Εθνικού Γυμναστικού Συλλόγου (Ε.Γ.Σ.), του Πειραϊκού Συνδέσμου (Π.Σ.), του Ακαδημαϊκού Γυμναστηρίου, του Αθλητικού Συλλόγου Βουρβούρων, του Αθλητικού Ομίλου Διαγόρα Αθηνών και του Ομίλου Κυνηγών Πειραιώς (Ο.Κ.Π.). 

Στους αγώνες αγωνίσθηκε και μία γυναίκα, η Αναστασία Θεοφιλάκη του Πανελληνίου Γ.Σ. στο αγώνισμα του περιστρόφου υπόδ. 1873 από 20 μ., του πιστολιού ακριβείας από 20 μ., του ελευθλέρου περιστρόφου από 25 μ. και του πιστολιού μονομαχίας με παράγγελμα από 25 μ.. Διεξήχθησαν 9 ατομικά αγωνίσματα.

## Κάτοχοι μεταλλίων

## Μετέχοντες αθλητές
Ο αριθμός των αθλητών που συμμετείχαν ανά αγώνισμα και σύλλογο ήταν:

## Παραπομπές


1910
1910
Κατηγορία:Διοργανώσεις σκοποβολής στην Αθήνα
Κατηγορία:Σκοποβολή το 1910
Ιωάννα Ελισάβετ του Μπάντεν-Ντούρλαχ

Με το όνομα αυτό υπάρχουν τα εξής πρόσωπα:

* Ιωάννα Ελισάβετ του Μπάντεν-Ντούρλαχ (1651-1680)
* Ιωάννα Ελισάβετ του Μπάντεν-Ντούρλαχ (1680-1757), ανιψιά της προηγούμενης.
Ιωάννα Ελισάβετ του Μπάντεν-Ντούρλαχ (1651-1680)

Η **Ιωάννα Ελισάβετ**, γερμ.: *Johanna Elisabeth von Baden-Durlach* (16 Νοεμβρίου 1651 - 8 Οκτωβρίου 1680) από τον Οίκο του Τσέρινγκεν ήταν Γερμανίδα ευγενής.

## Βιογραφία
Ήταν κόρη του Φρειδερίκου ΣΤ΄ μαργράβου του Μπάντεν-Ντούρλαχ (1617-1677) και της Χριστίνας Μαγδαληνής των Βίττελσμπαχ-Παλατινάτου, κόρης του Ιωάννη Κάζιμιρ κόμη του Τσβάιμπρυκεν-Κλέεμπουργκ(1626). Γεννήθηκε στο Kάρλσμπουργκ της Γερμανίας και απεβίωσε στο Άνσμπαχ.

## Οικογένεια
Στις 5 Φεβρουαρίου 1672 παντρεύτηκε στο Ντούρλαχ τον Ιωάννη Φρειδερίκο μάργραβο του Βρανδεμβούργου-Άνσμπαχ (1654-1686). Είχαν πέντε παιδιά:
* Λεοπόλδος Φρειδερίκος ( 29 Μαΐου 1674 – 21 Αυγούστου 1676 ), απεβ. 2 ετών.
* Χριστιανός Αλβέρτος (18 Σεπτεμβρίου 1675 – 16 Οκτωβρίου 1692).
* Δωροθέα Φρειδερίκη (12 Αυγούστου 1676 – 13 Μαρτίου 1731), παντρεύτηκε τον Ιωάννη Ράινχαρντ Γ΄ κόμη του Χάναου-Λίχτενμπεργκ το 1699.
* Γεώργιος Φρειδερίκος Β΄ (3 Μαΐου 1678 – 29 Μαρτίου 1703).
* Καρλόττα (29 Ιουνίου 1679 – 24 Ιανουαρίου 1680).

## Παραπομπές


## Εξωτερικοί σύνδεσμοι
* 

Κατηγορία:Μαργραβίνες του Βρανδεμβούργου
Κατηγορία:Οίκος του Τσέρινγκεν
Αμυλμετακρεσόλη

Η **αμυλμετακρεσόλη (AMC)** είναι ένα αντισηπτικό που χρησιμοποιείται για τη θεραπεία λοιμώξεων του στόματος και του λαιμού. Χρησιμοποιείται ως ενεργό φαρμακευτικό συστατικό στις παστίλιες Strepsils, Cēpacol, Gorpils, Cofsils και Lorsept, συνήθως σε συνδυασμό με το διχλωροβενζυλική αλκοόλη, ένα άλλο αντισηπτικό.

## Φαρμακευτικές χρήσεις
Οι παστίλιες χρησιμοποιούνται για τη θεραπεία του πονόλαιμου και των μικρών λοιμώξεων του στόματος και του λαιμού, όπως η φαρυγγίτιδα και η ουλίτιδα.

Σε μια μετα-ανάλυση το 2017 βρέθηκε ότι ο συνδυασμός της AMC με διχλωροβενζυλική αλκοόλη έχει μια μετρίως καλύτερη δράση από τις μη φαρμακευτικές παστίλιες όσον αφορά την ανακούφιση από τον πόνο.

## Αντενδείξεις
Δεν υπάρχουν γνωστές αντενδείξεις εκτός από την υπερευαισθησία της ουσίας.

## Ανεπιθύμητες ενέργειες
Η αμυλμετακρεσόλη μπορεί να προκαλέσει μερική ευαισθησία στη γλώσσα. Οι αντιδράσεις υπερευαισθησίας είναι πολύ σπάνιες και παρουσιάζουν συμπτώματα όπως ναυτία ή δυσπεψία, αν και δεν είναι απολύτως σαφές ποια από τις παρενέργειες προκαλούνται από την AMC και ποια από τη διχλωροβενζυλική αλκοόλη ή άλλα συστατικά των παστίλιων.

Η αμυλμετακρεσόλη έχει χαμηλή τοξικότητα με LD<sub>50</sub> 1500 mg/kg σωματικού βάρους (σε αρουραίους).

## Υπερδοσολογία
Δεν έχουν αναφερθεί περιστατικά υπερδοσολογίας. Δεν αναμένεται να προκαλέσει συμπτώματα πέρα από γαστρεντερική δυσφορία.

## Αλληλεπιδράσεις
Δεν έχουν παρατηρηθεί αλληλεπιδράσεις με άλλα φάρμακα.

## Φαρμακολογία

### Μηχανισμός δράσης
Η **αμυλμετακρεσόλη** είναι μια αντιβακτηριακή και αντιική ουσία. Επίσης, μπλοκάρει τα κανάλια νατρίου με τρόπο παρόμοιο με αυτόν των τοπικών αναισθητικών. Έχει συντελεστή Rideal-Walker 250. 

### Φαρμακοκινητική
Η ουσία απορροφάται γρήγορα. Οξειδώνεται σε καρβοξυλικό οξύ, γλυκουρονιδιώνεται και απεκκρίνεται γρήγορα μέσω των νεφρών.

## Χημεία
Η AMC είναι παράγωγο της 3-μεθυλοφαινόλης, με μια πεντυλομάδα συνδεδεμένη στο έκτο άτομο του άνθρακα. Η καθαρή ουσία λιώνει στους 24°C (75°F) και βράζει μεταξύ 137 και 139°C (279 και 282°F) υπό πίεση 6,7 κιλοπασκάλ (50 mmHg). Είναι διαλυτή στο νερό, την αιθανόλη, την ακετόνη, το διαιθυλαιθέρα και σε έλαιο.

## Παραπομπές


## Εξωτερικοί σύνδεσμοι
* 

Κατηγορία:Αντισηπτικά
Κατηγορία:Φαινόλες
Φούσκα ακινήτων

**Φούσκα ακινήτων** είναι είδος οικονομικής φούσκας που εμφανίζεται περιοδικά σε τοπικές ή παγκόσμιες αγορές ακινήτων και συνήθως ακολουθείται από την απότομη, μη ανταποκρινόμενη στις πραγματικές συνθήκες της οικονομίας, αύξηση των αξιών και την αμέσως ακολουθούμενη πτώση των επιτοκίων. Το πρώτο στάδιο χαρακτηρίζεται από ραγδαία άνοδο των τιμών της γης, όπως αγροτεμάχια, επαγγελματικοί χώροι ή κατοικίες, μέχρι να φτάσουν σε μη βιώσιμα επίπεδα και στη συνέχεια να αρχίσει η πτώση. Τα ερωτήματα σχετικά με το εάν μπορούν να εντοπιστούν και να αποτραπούν οι φούσκες των ακινήτων και εάν έχουν ευρύτερη μακροοικονομική σημασία, απαντώνται διαφορετικά από τις σχολές οικονομικής σκέψης.

Οι φούσκες της αγοράς κατοικιών είναι πιο κρίσιμες από τις φούσκες στο χρηματιστήριο. Ιστορικά, η πτώση των τιμών των μετοχών συμβαίνει κατά μέσο όρο κάθε 13 χρόνια, διαρκεί 2,5 χρόνια και έχει ως αποτέλεσμα απώλεια περίπου 4% στο ΑΕΠ. Η πτώση των τιμών των ακινήτων είναι λιγότερο συχνή, αλλά διαρκεί σχεδόν δύο φορές περισσότερο και οδηγεί σε απώλειες παραγωγής διπλάσιες . Μια πρόσφατη εργαστηριακή πειραματική μελέτη δείχνει επίσης ότι, σε σύγκριση με τις χρηματοπιστωτικές αγορές, οι αγορές ακινήτων περιλαμβάνουν πιο εκτεταμένες περιόδους άνθησης και ύφεσης. Οι τιμές μειώνονται αργά, επειδή η αγορά ακινήτων είναι λιγότερο ρευστή.

Η Διεθνής χρηματοπιστωτική κρίση 2007-2008 προκλήθηκε από το σκάσιμο των φούσκας των ακινήτων που είχαν ξεκινήσει σε διάφορες χώρες κατά τη διάρκεια της δεκαετίας του 2000.

## Παραπομπές


Κατηγορία:Μακροοικονομική
Κατηγορία:Οικονομία
Λυκόχια Αρκαδίας

Τα **Λυκόχια** είναι οικισμός της Αρκαδίας στον Δήμο Μεγαλόπολης. 

## Γεωγραφικά - ιστορικά στοιχεία
Τα Λυκόχια βρίσκονται στις νοτιοδυτικές πλαγιές του Μαίναλου, σε υψόμετρο 860 μέτρα. Απέχει 13 χλμ. Β.-ΒΑ. από τη Μεγαλόπολη, 35 χλμ. Δ. από την Τρίπολη και 30 χλμ. ΝΔ. από την Δημητσάνα. Σύμφωνα με την τοπική παράδοση το χωριό ιδρύθηκε μετά Επανάσταση του 1821 από κατοίκους του Χρυσοβιτσίου οι οποίοι αποφάσισαν το 1833 – 1836 να εγκατασταθούν μόνιμα στην περιοχή. 

## Διοικητικά - πληθυσμιακά στοιχεία
Αναφέρεται επίσημα, ως ξεχωριστός οικισμός για πρώτη φορά το 1845 να προσαρτάται στον τότε δήμο Φαλάνθου και το 1919 να ορίζεται έδρα της ομώνυμης νεοϊδρυθείσας κοινότητας. Σύμφωνα με το πρόγραμμα Καλλικράτης και την τροποποίησή του Κλεισθένης Ι, αποτελεί κοινότητα, που ανήκει στη Δημοτική Ενότητα Μεγαλόπολης του Δήμου Μεγαλόπολης και σύμφωνα με την απογραφή 2021 απογράφησαν 42 κάτοικοι.

Οι απογραφές πληθυσμού μετά τον Β' Παγκόσμιο πόλεμο είναι:

## Εξωτερικοί σύνδεσμοι

* Τα χωριά του Μαίναλου: Λυκόχια από τον ιστότοπο https://topoguide.gr/
* Αρχειακές περιγραφές για Λυκόχια (Αρκαδία) από το Εθνικό Ευρετήριο Αρχείων των Γενικών Αρχείων του Κράτους.

## Παραπομπές


Κατηγορία:Χωριά της περιφερειακής ενότητας Αρκαδίας
Εσκιτζή Σερρών

Το **Εσκιτζή** είναι πρώην οικισμός στον σημερινό Δήμο Σιντικής της Περιφερειακής Ενότητας Σερρών της Περιφέρειας Κεντρικής Μακεδονίας. Βρίσκεται σε υψόμετρο 210 μέτρων στους βόρειους πρόποδες του όρους Άγκιστρο, σε απόσταση 2 χλμ. ανατολικά του Προμαχώνα Σερρών και 1,5 χλμ. νότια από τον πρώην οικισμό Καπνότοπος Σερρών.***' 

== Ιστορία ==

=== Οθωμανική περίοδος ===
Κατά την περίοδο της [[Οθωμανική Αυτοκρατορία|Οθωμανικής Αυτοκρατορίας]], ανήκε διοικητικά στον Καζά του Ντεμίρ Χισάρ ([[Σιδηρόκαστρο Σερρών|Σιδηρόκαστρο]]) του [[Σαντζάκι των Σερρών|Σαντζακίου των Σερρών]] του [[Βιλαέτι της Θεσσαλονίκης|Βιλαετίου της Θεσσαλονίκης]]. Αναφέρεται σε ιστορικές πηγές και με τις ονομασίες ''Εσκετζί'', ''Εσκιτζέ'', ''Εσκιτζί'' ή ''Εσκιτζή-Μαχαλέ''. Σύμφωνα με υπηρεσιακή έκθεση του 1876 από τον [[Έλληνες|Έλληνα]] [[Πρόξενος|πρόξενο]] [[Σέρρες|Σερρών]] Ιωάννη Παπακωστόπουλου, στον οικισμό διέμεναν 30 οικογένειες [[Οθωμανοί|Οθωμανών]]. Στη δημογραφική μελέτη ''«[[Le Courrier d'Orient (εφημερίδα της Κωνσταντινούπολης)|Εθνογραφία των Βιλαετίων Αδριανούπολης, Μοναστηρίου και Θεσσαλονίκης]]»'' που εκδόθηκε το 1878 στην [[Κωνσταντινούπολη]], εκτιμάται ότι το 1873 αποτελούνταν από 24 σπίτια με 52 [[Μουσουλμάνος|μουσουλμάνους]] κατοίκους, ενώ στην ''«Εθνολογική Στατιστική των Βιλαετίων Θεσσαλονίκης και Μοναστηρίου»'' του Αθανάσιου Χαλκιόπουλου, που εκδόθηκε το 1910 στην [[Αθήνα]], ο οικισμός καταγράφεται ως μουσουλμανικός. Σύμφωνα με υπολογισμούς που εξέδωσε το 1919 η Επιτελική Υπηρεσία του [[Ελληνικός Στρατός|Ελληνικού Στρατού]], προ του 1912 υπήρχαν 250 μουσουλμάνοι κάτοικοι.

=== Σύγχρονη ιστορία ===
Με το τέλος των [[Βαλκανικοί πόλεμοι|Βαλκανικών Πολέμων]] και τον προσδιορισμό των ελληνοβουλγαρικών συνόρων με τη [[Συνθήκη Βουκουρεστίου (1913)|Συνθήκη του Βουκουρεστίου]], ο οικισμός περιήλθε στην [[Βασίλειο της Ελλάδας|ελληνική επικράτεια]] και ο πληθυσμός [[Ανταλλαγή πληθυσμών|μετανάστευσε]] στην [[Τουρκία]]. Στην [[Ελληνική απογραφή 1913|ελληνική απογραφή του 1913]] καταγράφηκε ως κατεστραμμένος και χωρίς κατοίκους. Το 1920 προσαρτήθηκε στη νεοσυσταθείσα κοινότητα Δραγοτίν ([[Προμαχώνας Σερρών|Προμαχώνας]]), μαζί με το χωριό Ρούπελ ([[Κλειδί Σερρών|Κλειδί]]), ενώ κατά την απογραφή του ίδιου έτους είχε πληθυσμό 54 κατοίκων.****** Το 1927 καταργήθηκε ως ακατοίκητος με την απόφαση 22700/1927 του [[Υπουργείο Εσωτερικών (Ελλάδα)|Υπουργείου Εσωτερικών]]. Το 1968 με το [[Εφημερίδα της Κυβερνήσεως|ΦΕΚ]] 146Α΄/6-7-1968, στα πλαίσια [[Αλλαγές γεωγραφικών ονομάτων στην Ελλάδα|εξελληνισμού των γεωγραφικών ονομάτων]], η θέση του πρώην οικισμού μετονομάστηκε σε ''Χαλάσματα.****'

== Πληθυσμός ==

 χαρακτηρίστηκε ως *κατεστραμμένο''.

## Παραπομπές


Κατηγορία:Εγκαταλελειμμένα χωριά της περιφερειακής ενότητας Σερρών
Κατηγορία:Δήμος Σιντικής
Αντονιμίνα

Η **Αντονιμίνα** (ιταλ. *Antonimina*) είναι δήμος της Ιταλίας στην Επαρχία του Ρέτζο-Καλάμπρια, στην περιφέρεια Καλαβρία, που βρίσκεται περίπου 80 χιλιόμετρα νοτιοδυτικά του Καταντζάρο και περίπου 45 χιλιόμετρα βορειοανατολικά του Ρέτζο Καλάμπρια.

Το 2021 ο πληθυσμός του Δήμου Αντονιμίνα ήταν 1.192 κάτοικοι, που αποκαλούνται *Αντονιμινέζι*, και η έκτασή του είναι 22,91 τετραγωνικά χιλιόμετρα, ενώ το μέσο υψόμετρό του είναι 327 μέτρα πάνω από την επιφάνεια της θάλασσας.

Η Αντονιμίνα συνορεύει με τους εξής δήμους: Λόκρι, Πορτιλιόλα, Σαντ' Ιλάριο ντελλό Ιόνιο, Τζεράτσε, Τσιμινά και Τσιττανόβα. Ο Δήμος Αντονιμίνα υποδιαιρείται σε τρία δημοτικά διαμερίσματα (*frazioni*), τα Μπάνι Τερμάλι, Σαν Νικόλα και Τρε Αρίε.

## Παραπομπές


Αντονιμινα
Αρντόρε

Το **Αρντόρε** (ιταλ. *Ardore*, καλαβρ. *Ardùri*, αμφότερα από την αρχαία ελληνική ονομασία *Άρδωρ*) είναι δήμος της Ιταλίας στην Επαρχία του Ρέτζο-Καλάμπρια, στην περιφέρεια Καλαβρία, που βρίσκεται περίπου 90 χιλιόμετρα νοτιοδυτικά του Καταντζάρο και περίπου 45 χιλιόμετρα ανατολικά του Ρέτζο Καλάμπρια. Η θέση του δηλάδή είναι πολύ κοντά στο νοτιότατο άκρο ολόκληρης της Ιταλικής Χερσονήσου.

Το 2021 ο πληθυσμός του Δήμου Αρντόρε ήταν 4.785 κάτοικοι, έναντι 4.822 κατοίκων το 2004 και 7.846 το 1951, και η έκτασή του είναι 32,7 τετραγωνικά χιλιόμετρα.

Το Αρντόρε συνορεύει με τους εξής πέντε δήμους: Μπενεστάρε, Μποβαλίνο, Πλατύ, Τσιμινά και Σιντέρνο.

## Παραπομπές


Αρντορε
Πλακανίκα

Η **Πλακανίκα** (ιταλ. *Placanica*, από την αρχαία ελληνική ονομασία *Παγκανική* και τη γραικάνικη *Λακωνικά*) είναι χωριό και δήμος της Ιταλίας, στην Επαρχία του Ρέτζο-Καλάμπρια, στην περιφέρεια Καλαβρία, που βρίσκεται περίπου 60 χιλιόμετρα νοτίως του Καταντζάρο και περίπου 80 χιλιόμετρα βορειοανατολικά του Ρέτζο Καλάμπρια. Το 2022 ο πληθυσμός του Δήμου Πλακανίκα ήταν 1.021 κάτοικοι, που αποκαλούνται «Πλακανικέζι» (*Placanichesi*), και η έκτασή του είναι 29,3 τετραγωνικά χιλιόμετρα.

Ο Δήμος της Πλακανίκα συνορεύει με τους εξής τρεις δήμους: Καουλονία, Πατσάνο και Στινιάνο.

## Παραπομπές


Πλακανικα